கேள்வி: மௌ. கொ. எசர் - இளமைக்கால வரலாறு குறித்து விரிவாக சொல்லுங்கள்.
பதில்: படிமம்:Leeuwarden - Keramiekmuseum Princessehof.jpg மௌரிட்சு கொர்னெலீசு எசர் சூன் 17, 1898 அன்று நெதர்லாந்தில் உள்ள பிரீசுலாந்தில் உள்ள இலீவார்டன் என்னும் இடத்தில் பிறாந்தார். அவர் பிறந்த இல்லம் இன்று பிரின்செசெஃகோஃபு சுட்டாங்கல் அருங்காட்சியகமாகத் ( Princessehof Ceramics Museum) திகழ்கின்றது. குடிசார் பொறியியலாளரான கியார்கு அர்னால்டு எசர் என்பாருக்கும் அவருடைய இரண்டாம் மனைவி சாரா கிளைசுமன் (Sara Gleichman) என்பாருக்கும் கடைசி மகனாக மௌரிட்சு கொர்னெலீசு எசர் பிறந்தார். 1903 இல், இவர் குடும்பம் ஆர்னெம் (Arnhem) என்னும் இடத்துக்குப் பெயர்ந்தனர். இவர் அங்குத்தான் இவர் 1918 ஆம் ஆண்டுவரை அடிப்படைக் கல்வியையும் உயர்நிலைப் பள்ளிக்கல்வியையும் பெற்றார். தன் வீட்டிலும் நண்பர்களிடையேயும் இவர் மௌக்கு ("Mauk") என்று அறியப்பட்டார். இவர் உடல்நலம் குறியவராக இருந்ததால் தன்னுடைய ஏழாவது வயதில் சிறப்பு வசதி தேவைப்படும் பள்ளியில் சேர்க்கப்பட்டார். இவர் தன்னுடைய இரண்டாம் வகுப்பில் தேர்ச்சிபெறாமல் தோல்வியுற்றார். வரைகலையில் சிறந்து விளங்கினாலும் பொதுவாக மற்ற பாடங்களில் குறைவான மதிப்பெண்களே பெற்றார். இவர் தன் 13 ஆம் வயதுவரை மரவேலை (தச்சுக்கலை), பியானோ இசைக்கருவி ஆகியவற்றில் பாடங்கள் எடுத்துப் படித்தார். 1918 இல் இவர் தெல்ஃப்டு தொழினுட்பப் பல்கலைக்கழகத்துக்குச் சென்றார் 1919 முதல் 1922 வரை, எசர் கட்டிடக்கலை அழகுசேர்க்கும் கலை ஆகியவற்றுக்கான ஃகார்லெம் பள்ளியில் சேர்ந்து வரைகலையையும் மரத்தில் கீறியும் செதுக்கியும் செய்யும் கலைப்படைப்புகளையும் கற்றார் இவர் சிறிது காலம் கட்டிடக்கலையும் (architecture) படித்தார். ஆனால் பல பாடங்களில் தேர்ச்சிபெறவில்லை. இத்தோல்விகளுக்கு ஒருபங்கு காரணம் தொடர்ந்து அவருக்குத் துன்பம் தந்துவந்த தோல் நோயின் கார்ணம். இவர் அழகுசேர்கலையியலுக்கு (decorative arts) மாற்றிக்கொண்டார், இதில் இவர் வரலைலைஞர் சாமுவேல் யெசுரம் டி மெசுக்கிட்டா (Samuel Jessurun de Mesquita) என்பாரின் கீழ் பயின்றார்.Locher, 1974. p. 5
கேள்வி: மௌ. கொ. எசர் - கணிதத்தால் உந்தப்பட்ட கலைப்படைப்புகள் குறித்து விரிவாக சொல்லுங்கள்.
பதில்: எசரின் படைப்புகள் பலவும் தவிர்க்கமுடியாதபடி கணிதத்துடன் தொடர்புடையவை. இதனால் பொதுக் கலையுலகில் இவருடைய படைப்புகள் போதிய அளவு உயர்வாகக் கருதப்படாமல் இருந்தன. இவருடைய புதுமையும், வரைகலை நுட்பங்களின் திறன்களும் மதிக்கப்பட்டிருந்தன, ஆனால் இவருடைய படைப்புகள் மிகவும் கருத்துச்சிக்கலானவையாகவும், சுவைப்புத்தன்மை குறைந்ததாகவும் கருதப்பட்டன. கருத்தியக் கலை (conceptual art) என்னும் இயக்கங்கள் எழுந்தன என்றாலும் அவை எசரை உயர்த்தவில்லை. இவருடைய மாறுதலான பார்வைக்கோணப் படைப்புகள் கலை வல்லுநர்களுக்குப் பிடிக்கவில்லை. ஆனால் இவை பொதுமக்களின் ஆர்வத்தைத் தூண்டின.Locher, 1974. p. 13 எசர் முதன்முதலாகக் கணிதக் கருத்துகளைக் கருதி கலைப்படைப்புகள் செய்தவரல்லர். பார்மிச்சியானினோ ([Parmigianino, (1503–1540)) என்பார் 1524 ஆம் ஆண்டிலேயே உருண்டைவடிவவியல் கருத்துகளையும் எதிரொளிப்புக் கருத்துகளையும் முன்வைத்துப் படைத்தார். இதனைக் "குவியாடியில் தன்படம்" என்று குறிப்பிடுவார்கள். இதேபோல வில்லியம் ஃகோகார்த்து (William Hogarth) என்பாரும் 1754 இல் "பொய்யான உள்வாங்குக்கோணத்தின் அங்கதம் (நையாண்டி)" ஏன்னும் படைப்பில் பார்வைக்கோணத்தில் உள்ள வழுக்களைக் காட்டினார். இது எசரின் படைப்புகளி முற்காட்டுவதுபோல் உள்ளதுLocher, 1974. pp. 11–12. படிமம்:Parmigianino Selfportrait.jpg|Forerunner of Escher's Curvilinear perspective, geometries, and reflections: Parmigianino's ''Self-portrait in a Convex Mirror'', 1524 படிமம்:Piranesi9c.jpg|Forerunner of Escher's fantastic endless stairs: Giovanni Battista Piranesi's ''Carceri'' Plate VII – The Drawbridge, 1745, reworked 1761